Τεχνικό Πανεπιστήμιο Αμβούργου

Το Τεχνικό Πανεπιστήμιο Αμβούργου, (Γερμ. Technische Universität Hamburg (TUHH)) είναι το δεύτερο σε μέγεθος πανεπιστήμιο του Αμβούργου. Βρίσκεται στην περιοχή του Αρβούργου. Περίπου 100 καθηγητές διδάσκουν 7.383 φοιτητές του πανεπιστημίου. Ιδιαίτερο χαρακτηριστικό του πανεπιστημίου είναι η υποδιαίρεση σε ευρείς ερευνητικούς τομείς αντί για σχολές, κάτι που αποσκοπεί στην ενίσχυση της έρευνας και τη στενότερη συνεργασίας μεταξύ των διαφόρων ερευνητικών τομέων. Ιστορία Το Τεχνικό Πανεπιστήμιο Αμβούργου - Αμβούργο δημιουργήθηκε το 1978 με στόχο να προάγει τη δομική αλλαγή της περιοχής. Περί το 1982-83 στο πανεπιστήμιο ξεκίνησε να γίνεται έρευνα. Στα πρώτα χρόνια της λειτουργίας του μαθήματα παραδίδονταν σε μπυραρίες ή ταβέρνες, αλλά παράλληλα άρχισαν να χτίζονται νέα κτίρια. Ένα από αυτά είναι το Audimax (αμφιθέατρο), στο οποίο χωράνε γύρω στους 700 φοιτητές. Το 1998 δημιουργήθηκε μέσα στο χώρο του πανεπιστημίου το «Βόρειο Ινστιτούτο Τεχνολογίας» (Northern Institute of Technology NIT), στο οποίο προς το παρόν φοιτούν 70 φοιτητές από 42 χώρες. Αυτοί οι φοιτητές έχουν τη δυνατότητα παράλληλα με τις σπουδές τους στο TUHH, να αποκτήσουν ένα πτυχίο MBA. Το TUHH είναι ένα αρκετά διεθνές πανεπιστήμιο. Το καλοκαιρινό εξάμηνο του 2004, το 28% των φοιτητών κατάγονταν από χώρα εκτός Γερμανίας. Διπλωματικές Σπουδές Το TUHH προσφέρει τις ακόλουθες διπλωματικές σπουδές: Ηλεκτροτεχνική (Ηλεκτρολόγων Μηχανικών) / Elektrotechnik Βιοτεχνολογία-Χημικών Μηχανικών / Biotechnologie-Verfahrenstechnik Επιστήμη υπολογιστών / Computer Science Επιστήμη Δεδομένων / Data Science Χημικών Μηχανικών / Verfahrenstechnik Μηχανολογία / Maschinenbau Πολιτικών Μηχανικών και Μηχανικών Περιβάλλοντος / Bauingenieurwesen und Umwelttechnik Ενέργειας και Μηχανικών Περιβάλλοντος / Energie- und Umwelttechnik Πληροφορική / Informatik-Ingenieurwesen Mechatronik Ναυπηγών Μηχανικών / Schiffbau Μηχανικών Χωροταξίας / Stadtplanung Μεταπτυχιακές σπουδές Οι διπλωματικές σπουδές στο πανεπιστήμιο αυτή τη στιγμή αναμορφώνονται σύμφωνα με τη συμφωνία της Μπολόνια. Οι σπουδές τακτοποιούνται σύμφωνα με το Ευρωπαϊκό Σύστημα Μεταφοράς Πόντων (European Credit Transfer System ECTS). Επίσης η κατάληξη των σπουδών θα είναι στο μέλλον, όπως είναι και στο παρόν σε αρκετές περιπτώσεις, το πτυχίο Μάστερ. Επιθέσεις 11ης Σεπτεμβρίου 2001 Από το Φθινόπωρο του 2001 το πανεπιστήμιο έχει «συνδεθεί» με τις τρομοκρατικές επιθέσεις της 11ης Σεπτεμβρίου. Ο Μοχάμεντ Άτα, που συμμετείχε στην τρομοκρατική επίθεση, ήταν μέλος τρομοκρατικής ομάδας του Αμβούργου, και σπούδασε από το 1993 μέχρι το 1999 Μηχανικός Χωροταξίας (Stadtplanung) στο πανεπιστήμιο. Εικόνες Παραπομπές Εξωτερικοί σύνδεσμοι Ο ιστότοπος του πανεπιστημίου